Majmok kínzása miatt ítéltek el agykutatókat
Bírói végzéssel pénzbírságot szabtak ki német agykutatókra, akiket rejtettkamerás felvételek alapján állatvédõk jelentettek fel, amiért a tübingeni Max Planck Intézetben majmokat kínoztak állatkísérletek során.
Az ügyészség szerint az intézet három tudósa, köztük Nikos Logothetis világhírû kutató 2013 és 2015 között három majommal végzett kísérleteket, amelyeket azonban túl késõn fejeztek be, ezáltal a szükségesnél hosszabb szenvedésnek tették ki az állatokat. A megállapított kritériumok szerint korábban kellett volna elaltatniuk a majmokat.

Az ügyészség szerint akár három év szabadságvesztéssel is büntethetõ az állatok kíméletére, védelmére vonatkozó jogszabály vagy hatósági határozat mulasztással való megsértése.
Egy ápolóként dolgozó állatvédõ titokban lefilmezte, milyen körülmények között tartották az állatokat. A felvételek agyi implantátummal ellátott majmokat mutatnak, egyikük feje vérben úszik, egy másik szájában nyál vagy hányadék látható.
Az intézet idõközben leállította a majmokkal végzett kutatásokat.Nikos Logothetis számára a büntetésnek hosszú távú következményei lesznek. "A Max Planck Intézet igazgatótanácsa úgy döntött, hogy Logothetis professzor az eljárás lezárásáig nem folytathat vagy vezethet állatkísérleteket" - közölte az intézmény.

Más vádlottak ellen beszüntették az eljárást. Az ügyészség szerint nekik nem állt módjukban dönteni a kísérletek felfüggesztésérõl.

A megbüntetett kutatók közölték, hogy fellebbeznek a bírói végzés ellen. Ha ezen szándékukat az aktákba való betekintés után is fenntartják, bírósági tárgyalásra kerül sor ügyükben.
agykutatás Németország majom állatkínzás pénzbírság